钦定古今图书集成/理学汇编/学行典/第131卷 > 书经 > 《皋陶谟》
## 钦定古今图书集成/理学汇编/学行典/第131卷 > 书经 > 《皋陶谟》

愿而恭，乱而敬。

〈蔡传〉《愿而恭》者，谨愿而恭恪也。乱，治也。《乱而敬》者，有治才而敬畏也。〈大全〉唐孔氏曰：“恭在貌，敬在心。愿者迟钝，失于外仪，故言恭。治者轻物，内失于心，故称

敬

《日严祗敬六德》。

〈蔡传〉“《九德》有其六尤”，必日严而祗敬之，而使之益以谨也。

敬哉有土！

〈蔡传〉敬，心无所慢也。“有土”，有民社也。言天人一理，通达无闲，民心所存，即天理之所在，而吾心之敬，是又合天民而一之者也。有天下者，可不知所敬哉？〈大全〉王氏炎曰：“以君临民”，敬心不存，则所以安民者必未尽也，自天子至诸侯卿大夫，有四封有采地者，皆为有土之君。有土必有民，皆当以敬临之。